SHBA: forcohet tregu i dhënies me qera të banesave
Me vështirësitë në tregun e shtëpive,  muajt e fundit shumë amerikanë kanë preferuar marrjen me qera duke e forcuar këtë treg
Deri kohët e fundit, Brenda Ganauej jetonte në shtëpinë e saj në Aleksandri të Virxhinias, një qytet në periferi të Uashington D.C-së. Por kriza ekonomike e preku edhe Brendën dhe ajo nuk mundi të vazhdonte të paguante këstin e shtëpisë. Tani në Amerikë janë miliona njerëz si Brenda. Rafael Bostik është ndihmës sekretar i Departamentit amerikan të Zhvillimit Urban dhe Strehimit, ose HUD. Ai thotë se numëri i amerikanëve që kanë shtëpitë e tyre është në rënie. Qeraja ka disa avantazhe ndaj pronësisë së shtëpisë. Nëse qeraxhiu do të largohet, për shembull, atij nuk i duhet të gjejë blerësin për shtëpinë. Iazgul Odekova menaxhon një shtëpi me qera në Aleksandria. Ajo thotë se arsyeja kryesore që njerëzit jetojnë me qera është se ajo ka kosto më të ulët se sa pronësia e shtëpisë. Qeraja është më e lirë për shumë arsye, thotë Arun Shu, një biznesmen i huaj që jeton me qera pranë Uashigtonit. Ai thotë se pronësia e shtëpisë shoqërohet edhe me shpenzime të tjera, krahas këstit mujor. Por edhe banimi me qera është i vështirë në tregun e sotëm, veçanërisht në qytetet e mëdha. Danilo Pelletiere, nëpunës i Koalicionit Kombëtar për Strehimin e banorëve me të Ardhura të Ulta, thotë se nuk ka mjaft shtëpi për t’u dhënë me qera dhe të varfërit janë të prekurit më shumë. Edhe nëse gjen shtëpi, thotë zoti Pelletiere, të jesh në gjendje të paguash është një problem tjetër. Për të paguar qeranë, thotë ai, shumë njerëzve të varfër u duhet të bëjmë më shumë se një punë. Raphael Bostic i HUD-it thotë se qeveria amerikane ka programe për të ndihmuar familjet me të ardhura të pakta që të paguajnë qeranë. Por shumica e analistëve thonë se pa u përmirësuar gjendja ekonomike në Shtetet e Bashkuara, blerja e shtëpisë apo marrja e saj me qera do të jetë e vështirë për njerëzit me të ardhura të ulta. //ad//